Врз основа на член 50 од Законот за локална самоуправа („Службен весник на РМ“ бр.05/02), согласно Програмата за доделување спонзорства и донации во ОА за 2022 година, број 09-472/20 од 31.12.2021 година („Службен гласник на Општина Аеродром“ број 21/2021), Правилникот со критериуми за доделување, донации и спонзорства, број 09-85/15 од 01.03.2018 година („Службен гласник на Општина Аеродром“ број 03/2018) и Правилникот за измена и дополнување на Правилникот со критериуми за доделување, донации и спонзорства број 09-97/15 од 10.03.2022 година („Службен гласник на Општина Аеродром“ број 04/2022), Програмата за поддршка на културата во Општина Аеродром бр. 09-472/12 од 31.12.2021 година („Службен гласник на Општина Аеродром“ број 21/2021), Програмата за планирани активности од областа на образованието во Општина Аеродром за 2022 година бр. 09-472/30 од 31.12.2021 година („Службен гласник на Општина Аеродром“ број 21/2021), Програмата за остварување социјална и детска заштита и заштита и спасување во Општина Аеродром за 2022 година бр. 09-472/22 од 31.12.2021 година („Службен гласник на Општина Аеродром“ број 21/2021), Програмата за измена на Програмата за поддршка на културата во Општина Аеродром бр. 09-54/4 од 09.02.2022 година („Службен гласник на Општина Аеродром“ број 03/2022) и Програмата за измена на Програмата за планирани активности од областа на образованието во Општина Аеродром за 2022 година бр. 09-54/5 од 09.02.2022 година („Службен гласник на Општина Аеродром“ број 03/2022), Комисијата за преземање активности за реализација на Програмата за доделување спонзорства и донации во ОА за 2022 година, број 09-472/20 од 31.12.2021 година („Службен гласник на Општина Аеродром“ број 21/2021), Правилникот со критериуми за доделување, донации и спонзорства, број 09-85/15 од 01.03.2018 година („Службен гласник на Општина Аеродром“ број 03/2018) и Правилникот за измена и дополнување на Правилникот со критериуми за доделување, донации и спонзорства број 09-97/15 од 10.03.2022 година („Службен гласник на Општина Аеродром“ број 04/2022) формирана со Решение број 08-1978/1 од 21.03.2022 година објавува

**ЈАВЕН ОГЛАС**

**за прибирање барања за користење средства од буџетот на Општина Аеродром за 2022 година, наменети за финансирање програмски активности на здруженија и фондации во делот на образованието, културата и заштитата**

Распределбата на средствата од Буџетот на Општина Аеродром за 2022 година, ќе се врши од програмата А0 – Совет на Општина, потставка 463110 - Трансфери до здруженија на граѓани, програмата К4 – Културни манифестации и творештво, потставка 463110 – Трансфери до здруженија на граѓани, програмата К4 – Културни манифестации и творештво, потставка 464990 – Други трансфери, програмата Н1 – Основно образование, потставка 463110 - Трансфер до здруженија на граѓани, врз основа на критериумите и приоритетите дадени во овој Јавен оглас.

1. Видот на проектите кои ќе бидат поддржани од средствата од буџетот на Општина Аеродром ќе се користат за финансирање програмски активности на здруженија и фондации. Здруженијата и фондациите треба да понудат креативни и иновативни проекти со осмислени програми и содржини што можат да се имплементираат во Општина Аеродром во следните приоритетни области:

- Образование (проекти во делот за развој на основното образование);

- Заштита (проекти поврзани со системот за социјална заштита, заштита на децата и заштита и спасување на граѓаните) и

- Култура (проекти поврзани за развој на културата).

2**.** Предвидени средства

За финансирање на понудените програмски активности во согласност со овој Јавен оглас, ќе се користат средства од буџетот на Општина Аеродром за 2022 година.

3. Доставување Извештај од страна на Здруженијата и фондациите на кои ќе им бидат доделени средства во согласност со Програмата. По завршувањето на своите програмски активности, потребно ќе биде да достават Извештај за користење на средствата до Секторот за образование, спорт, култура и заштита на Општина Аеродром.

4. Основни организациски критериуми

Основни организациски критериуми што треба да ги исполнуваат здруженијата и фондациите кои ќе учествуваат на овој јавен повик се:

- Да се регистрирани според Законот за здруженија и фондации со седиште на подрачјето на Општина Аеродром и

- Да се занимаваат со активности и проекти од јавен интерес

5. Потребна документација што здружението/фондацијата што треба да ја достави кон Пријавата за финансиска поддршка на здруженија на граѓани и фондации

**Здруженијата и фондациите кои учествуваат на огласот треба да достават**:

1. Пријава за финансиска поддршка,

2. Предлог проект и финансиски план,

3. Статут и решение за регистрација на здружението или фондацијата,

4. Потврда за отворена и активна трансакциска сметка во банка;

5. Извештај за добиените средства од Општина Аеродром во изминатата фискална година и начинот на нивната реализација, доколку биле корисници.

Напомена: Пријавите со непотполна документација или пријавите доставени по истекот на предвидениот рок нема да се разгледуваат. Нема да се разгледуваат и пријавите што не содржат Извештај за претходно добиените средства, ако се користеле.

6. Рок и начин на доставување на пријавите

Рокот за поднесување на пријавите е 7 (седум) работни денови, започнувајќи од 23.03.2022 година и трае заклучно со 31.03.2022 година. Огласот ќе биде објавен и на веб-страницата на Општина Аеродром.

Пријавувањето на Јавниот повик се врши со доставување на пополнета Пријава која може да се подигне од просториите на општината или да се симне од официјалната страница на Општината [www.aerodrom.gov.mk](http://www.aerodrom.gov.mk) во менито за огласи, односно на линкот <http://aerodrom.gov.mk/vest/7903>

**Пријавата со целокупната документација да се достави преку пошта, на адреса:**

**Општина Аеродром бул. „Јане Сандански“ 109 Б, 1000 Скопје или во архивата на Општината секој работен ден.**

**Пријавите и документацијата се доставуваат во затворен плик со ознака ,,Не отворај“ и со назнака ,,За јавен оглас за финансиска поддршка на програмски активности на здруженија и фондации во делот на образованието, културата и заштитата“.**

Подносителите на јавниот повик ќе бидат известени за резултатите од изборот на проектите на веб-страницата на Општина Аеродром.

**Комисијата ги разгледува пријавите и ги бодува со бодови од 1 (најниско) до 10 (највисоко) според оправданост на проектот, оправданост на годишната програмата и досегашните реализирани проекти од овој тип на територијата на Општина Аеродром.**

Комисијата ќе ги извести сите подносители на пријави за Одлуката за избор на кои им се дава финансиска поддршка со висина на одобрените средства, во рок од 3 (три) дена од денот на донесувањето на Одлуката за избор на корисници на финансиска поддршка од Општина Аеродром.

Подносителите чие барање е отфрлено се известуваат и за причините на отфрлањето.

Против одлуката на Комисијата, незадоволниот барател може да поднесе писмен приговор во рок од 3 (три) дена по приемот на известувањето. Приговорот се поднесува до Комисијата, а по него одлучува градоначалникот на Општина Аеродром, во рок од 3 (три) дена од приемот на писмениот приговор.

Одлуката на Градоначалникот на Општина Аеродром е конечна и се проследува на разгледување и усвојување на Советот на Општината.